by Chisenga Humphrey » 26th November 2011, 07:14
Ubulale-lale bucitwa na bantu abaupana elyo baya mukucita ubuluungani, ubucende bucitwa kubantu abasha upana. Shonse ishi ni membu.. Lelo pali ino nshita abantu tabalesakamana ukuti ubupulumushi Lesa alikanya, cilifye nomba cangalo uuli onse kuti asenda untu atemenwe, ninsale-nsale, napo bwangalo bwa mupila. Inkulo shapita kunuma uku, ulubembu lwa lekelesheko ukuti Lesa engabonaula, napali LOTI na NOAH efyo caali baleulungana, umulilo waishile onaula sodomu na gomorah umulandu wabupulumushi. napali Noah, efyo cali mulamba na ilyeshi fyaonawile imisumba pantu babembukile Lesa ukucila mucipimo. Bushe muletontonkanya ukuti Lesa alaikalapofye ukumona ubupulumushi muli ino nkulo? Nakalya, Lesa alaisa onaula umuntunse kumulandu wabupulumushi. Mwilayanga ukuti tapali ifyo engacita, natulolekofye panono.
eng_Latn bem_Latn